Woord: alfabetArgieffoto Woord: alfabet Betekenis: letters van ŉ taal in volgorde Waar kom dit vandaan? Ons ABC kan net sowel die os, huis genoem gewees het. Grieks alpha, beta was in Hebreeus alef (“os”), beth (“huis”), na aanleiding van die Fenisiese simbole vir die letters. Dié verruimende inligting is wyd bekend, maar daar is ŉ Engelse stertjie aan. Talle der talle kere word die naam van ŉ Engelse winkel as Ye olde shoppe aangedui. Die ou Engelse alfabet het ŉ ekstra letter gehad, naamlik thorn. Dit het die th-klank soos in die woord this verteenwoordig, en het só gelyk: Þ As dit geskryf is met die ringetjie van die Þ oop, het dit na ŉ Y telyk, en vandaar die Ye, in plaas van The (Þe). Dié taalbrokkie is oorspronklik gepubliseer in dr Anton Prinsloo se boek, ‘n Dief aan die Kers – skelm woorde deur die eeue (uitgegee deur NB Uitgewers) Koop die boek: Graffiti Boeke Prys: R225-00* *Prys onderhewig aan verandering